**დანართი 1 დამტკიცებულია**

**სსიპ შოთა რუსთაველის საქართველოს ეროვნული**

**სამეცნიერო ფონდის გენერალური დირექტორის**

**2021 წლის 1 მარტის N18 ბრძანებით**

**სსიპ შოთა რუსთაველის საქართველოს ეროვნული სამეცნიერო ფონდისა და საქართველოს ფრანგული ინსტიტუტის ერთობლივი კვლევითი სტაჟირების პროგრამის საგრანტო კონკურსის პირობები**

**1. ზოგადი დებულებანი**

1. სსიპ – შოთა რუსთაველის საქართველოს ეროვნული სამეცნიერო ფონდისა (შემდგომში – „ფონდი“) და საქართველოს ფრანგული ინსტიტუტის (შემდგომში – „ინსტიტუტი“) ერთობლივი კვლევითი სტაჟირების პროგრამის საგრანტო დაფინანსება (შემდგომში – „დაფინანსება“) განხორციელდება საგრანტო კონკურსის (შემდგომში – „კონკურსი“) საფუძველზე.

2. ფონდისა და ინსტიტუტის ერთობლივი კვლევითი სტაჟირების პროგრამის საგრანტო კონკურსის პირობები (შემდგომში – „პირობები“) არეგულირებს კონკურსის გამართვის, შეფასების, გრანტის გაცემისა და საპროექტო განაცხადების მონიტორინგის წესს.

3. კონკურსის ფარგლებში დაფინანსდება პროექტები ყველა სამეცნიერო მიმართულებაში, გამორჩეული მეცნიერების ხელშეწყობის მიზნით.

**მუხლი 2. კონკურსის მონაწილე სუბიექტები და მონაწილეობის პირობები**

1. კონკურსში მონაწილეობა შეუძლია საქართველოს მოქალაქე, დოქტორის ან მასთან გათანაბრებული აკადემიური ხარისხის მქონე პირს, რომლის ხარისხის მინიჭების დღიდან, კონკურსის გამოცხადების დღემდე გასულია არაუმეტეს 12 წელი
2. კონკურსში მონაწილე პირი უნდა ფლობდეს ინგლისურ ან ფრანგულ ენას.
3. პროექტს უნდა ჰყავდეს მასპინძელი დაწესებულება, რომლის ბაზაზეც მიწვეული მკვლევარი

განახორციელებს კვლევით და აკადემიურ საქმიანობას.

1. კონკურსის ფარგლებში საფრანგეთის უნივერსიტეტებსა და კვლევით ინსტიტუციებში საქართველოს მკვლევართა კვლევითი სტაჟირების ხანგრძლივობა უნდა შეადგენდეს 1 თვეს;
2. კონკურსის ფარგლებში დაფინანსების მოპოვება შესაძლებელია ყველა სამეცნიერო მიმართულებაში.

**მუხლი 3. პროექტის ბიუჯეტი და ძირითადი ფინანსური მოთხოვნები**

1. ყოველ გრანტის მიმღებზე, დაფინანსება ფონდის მხრიდან შეადგენს 1250 ევროს ექვივალენტს ლარში, რაც გულისხმობს ბინის დაქირავებისა და კვლევასთან დაკავშირებულ ხარჯებს, ხოლო დაფინანსება ყოველ გრანტის მიმღებზე ფრანგული ინსტიტუტის მხრიდან შეადგენს 1250 ევროს ( 750 ევრო სტიპენდია და 500 ევრომდე ორმხრივი საერთაშორისო მგზავრობის ანაზღაურება).
2. გამარჯვებული საგრანტო პროექტის დაფინანსება განხორციელდება საგრანტო ხელშეკრულების საფუძველზე, რომელსაც ფონდი გააფორმებს გრანტის მიმღებთან. საგრანტო დაფინანსება გრანტის მიმღების მიზნობრივ ანგარიშზე ჩაირიცხება დამტკიცებული ბიუჯეტის მიხედვით ევროს ეკვივალენტი ლარში, გადარიცხვის დღეს საქართველოს ეროვნული ბანკის ოფიციალური გაცვლითი კურსის მიხედვით.

**მუხლი 4. საკონკურსო დოკუმენტაცია**

1. საგრანტო კონკურსში მონაწილეობისათვის ახალგაზრდა მეცნიერმა გრანტების მართვის ერთიან სისტემაში GMUS-ში [Grants Management Unified System] ელექტრონულად უნდა დაარეგისტრიროს პროექტი, რომელიც შედგება შემდეგი ქართული და ინგლისურენოვანი დოკუმენტებისაგან:

ა) კრებსითი ინფორმაცია (ივსება GMUS-ში, ნიმუში);

ბ) საპროექტო წინადადება;

გ) ახალგაზრდა მეცნიერის პროფესიული ბიოგრაფია (CV) – კონკურსში მონაწილე ახალგაზრდა მეცნიერი უნდა დარეგისტრირდეს GMUS-ში, შექმნას „მეცნიერის პროფილი“, რომლიდანაც დაგენერირდება CV, ექსპორტირდება და აიტვირთება PDF დოკუმენტის სახით პროექტის წარდგენისას;

დ) ინგლისური ენის ან ფრანგული ენის ცოდნის დამადასტურებელი ოფიციალური დოკუმენტი (სერტიფიკატი, ან დოკუმენტი ენის მინიმუმ B2 დონეზე ცოდნის მითითებით);

ე) მხარდაჭერის წერილი **მასპინძელი დაწესებულებისგან** (საფრანგეთის უნივერსიტეტები და კვლევითი ინსტიტუციები), ხელმოწერილი უფლებამოსილი პირის მიერ ორგანიზაციის ოფიციალურ ბლანკზე (კვლევითი ვიზიტის დაწყების თარიღისა და ხანგრძლივობის მითითებით). წერილის ქართული თარგმანი დამოწმებული უნდა იყოს თარჯიმნისა ან/და თარჯიმანთა ბიუროს ბეჭდებით;

ვ) ახალგაზრდა მეცნიერის აკადემიური ხარისხის დამადასტურებელი დოკუმენტი, თუ აკადემიური ხარისხის დამადასტურებელი დოკუმენტი უცხოეთშია გაცემული, მას თან უნდა დაერთოს უცხოეთში მიღებული განათლების აღიარების დოკუმენტი, გაცემული საქართველოს განათლების, მეცნიერების, კულტურისა და სპორტის სამინისტროს „სსიპ - განათლების ხარისხის განვითარების ეროვნული ცენტრის“ მიერ.

2. საგრანტო კონკურსში მონაწილეობისათვის ფონდის კანცელარიაში კონკურსანტებმა უნდა წარმოადგინონ:

ა) „განცხადება კონკურსში მონაწილეობის შესახებ“ (გენერირება GMUS-ით) დამოწმებული შესაბამისი ხელმოწერით;

3. კონკურსში გამარჯვების შემთხვევაში გრანტის მიმღებმა ფონდის კანცელარიაში უნდა

წარმოადგინოს:

მიზნობრივი ანგარიშის რეკვიზიტები – ამ პროექტისათვის გახსნილი ლარის საბანკო ანგარიშის ნომერი, რომელზეც გამარჯვების შემთხვევაში ჩაირიცხება გრანტი და ცნობა ბანკიდან, რომ აღნიშნულ ანგარიშზე არ დაირიცხება სარგებელი;

4. საკონკურსო დოკუმენტაცია წარმოდგენილი უნდა იყოს ამ ბრძანებით დამტკიცებული წესების, ფორმებისა და ვადების დაცვით.

5. პროექტის სრულყოფილად წარმოდგენაზე, ქართული და ინგლისური ვერსიების იდენტურობასა და თარგმანის ხარისხზე პასუხისმგებელია ახალგაზრდა მეცნიერი.

**მუხლი 5. კონკურსზე რეგისტრაციის წესი**

1. კონკურსში პროექტის რეგისტრაცია ხორციელდება ორ ეტაპად:

ა) ელექტრონული რეგისტრაცია – 2021 წლის 10 მარტიდან 31 მარტის 16:00 საათამდე;

ბ) ფონდის კანცელარიაში რეგისტრაცია – 2021 წლის 10 აპრილის 16:00 საათამდე;

2. ელექტრონული რეგისტრაციის ეტაპი გულისხმობს საკონკურსო დოკუმენტაციის ატვირთვას ფონდის გრანტების მართვის ერთიან სისტემაში (GMUS-ში) შემდეგ ბმულზე:

<http://gmus.rustaveli.org.ge>.

ელექტრონული რეგისტრაციისათვის საჭიროა:

ა) კონკურსში მონაწილის რეგისტრაცია GMUS-ში – „მეცნიერის პროფილის“ შექმნა და განათლების ველში კონკურსის პირობების მე-2 მუხლის პირველი პუნქტით გათვალისწინებული აკადემიური ხარისხის/სტატუსის დამადასტურებელი დოკუმენტების ატვირთვა.

ბ) შოთა რუსთაველის საქართველოს ეროვნული სამეცნიერო ფონდისა და საქართველოს ფრანგული ინსტიტუტის ერთობლივი კვლევითი სტაჟირების პროგრამის საგრანტო კონკურსის, კრებსითი ინფორმაციის შევსება და საკონკურსო დოკუმენტაციის ატვირთვა. (იხ. კონკურსის პირობების მე-4 მუხლი).

**მუხლი 6. კონკურსის ეტაპები**

1. საგრანტო კონკურსის ეტაპებია:

ა) კონკურსის გამოცხადება;

ბ) პროექტის ფონდში წარდგენა;

გ) პროექტების კონკურსის პირობებთან შესაბამისობის დადგენა;

დ) პანელის მიერ პროექტების შეფასება საქართველოს განათლების, მეცნიერების, კულტურისა და სპორტის მინისტრის 2019 წლის 12 დეკემბრის N235/ნ ბრძანებით დამტკიცებული პროექტის შეფასების კრიტერიუმებით;

ე) გამარჯვებული პროექტების დამტკიცება და საგრანტო ხელშეკრულებების გაფორმება;

ვ) საგრანტო დაფინანსების გადარიცხვა და შესრულების მონიტორინგი.

**მუხლი 7. პროექტების შეფასება**

1. ფონდი უზრუნველყოფს პროექტების შეფასებისათვის აუცილებელი პროცედურების ადმინისტრირებას;
2. ფონდის გენერალური დირექტორი ინდივიდუალური ადმინისტრაციულ-სამართლებრივი აქტით ამტკიცებს ექსპერტთა პანელს;
3. პანელი პროექტებს აფასებს საქართველოს განათლების, მეცნიერების, კულტურისა და სპორტის მინისტრის 2019 წლის 12 დეკემბრის N235/ნ ბრძანებით დამტკიცებული პროექტის შეფასების კრიტერიუმების მიხედვით;
4. პანელი საკუთარი შემადგელობიდან ირჩევენ პანელის თავმჯდომარეს. ჯგუფის მდივანი განისაზღვრება ფონდის გენერალური დირექტორის ინდივიდუალური ადმინისტრაციულ სამართლებრივი აქტით. პანელის წევრები ხმათა უმრავლესობის საფუძველზე წერენ ქულებსა და კომენტარს თითოეული პროექტისათვის. ხმების თანაბრად გაყოფის შემთხვევაში, გადამწყვეტია თავმჯდომარის ხმა. პანელის გადაწყვეტილება ფორმდება სხდომის ოქმით, რომელსაც ხელს პანელის ყველა წევრი.
5. ფონდის გენერალური დირექტორი ამტკიცებს დასაფინანსებლად შერჩეულ პროექტებს
6. კონკურსის შედეგების გამოცხადების შემდეგ, ფონდი უზრუნველყოფს პროექტის შეფასებების ასახვას GMUS-ში.

**მუხლი 8. საგრანტო ხელშეკრულებების გაფორმება**

გამარჯვებული პროექტების ფონდის გენერალური დირექტორის ინდივიდუალური ადმინისტრაციულ-სამართლებრივი აქტით დამტკიცების შემდგომ ფონდი უზრუნველყოფს საგრანტო ხელშეკრულების გაფორმებას.

**მუხლი 9. პროექტის შესრულების მონიტორინგი**

1. ფონდი ახორციელებს დაფინანსებული პროექტების საგრანტო ხელშეკრულების შესრულების მონიტორინგს (შემდგომში - მონიტორინგი), რომლის დროსაც განიხილავს გრანტის მიმღების მიერ წარმოდგენილ საბოლოო ანგარიშს და ადგენს შესაბამის განხილვის აქტს.
2. მონიტორინგი მოიცავს ფინანსურ და პროგრამულ მონიტორინგს:

ა) ფინანსური მონიტორინგი გულისხმობს საგრანტო ხელშეკრულების ფარგლებში ფონდის მიერ გადარიცხული თანხების ხარჯვის შესაბამისობის დადგენას ამავე ხელშეკრულებით გათვალისწინებულ დაფინანსებასთან.

ბ) პროგრამული მონიტორინგის ფარგლებში გრანტის მიმღები ახალგაზრდა მეცნიერი ვალდებულია წარმოადგინოს საგრანტო ხელშეკრულებით გათვალისწინებული კვლევითი ვიზიტის მოსალოდნელი შედეგების შესრულების შესახებ ინფორმაცია ფონდის გენერალური დირექტორის მიერ დამტკიცებული ფორმის შესაბამისად, რომელიც წარმოდგენილი უნდა იყოს ორგანიზაციის ოფიციალურ ბლანკიან ფურცელზე, დამოწმებული მასპინძელი დაწესებულებიდან კვლევის მენტორის ხელმოწერით და მისი შესაბამისი ქართული თარგმანით, დამოწმებული თარჯიმანთა ბიუროს/ თარჯიმნის ბეჭდით.

1. ფონდი არ არის ვალდებული განახორციელოს საგრანტო პროექტის იმ აქტივობებზე მონიტორინგი, რომლებიც არ არის გათვალისწინებული საგრანტო ხელშეკრულებით.
2. გრანტის მიმღები ახალგაზრდა მეცნიერი ვალდებულია, სტაჟირების დასრულების შემდგომ, ფონდში წარმოადგინოს ფონდის მიერ გაცემული თანხის ხარჯვის დამადასტურებელი დოკუმენტაცია, შესაბამისი მომსახურების ტიპის, ვადებისა და თანხის მითითებით.

**მუხლი 10. პროექტის შეჩერება, შეწყვეტა და დასრულება**

პროექტის შეჩერება, შეწყვეტა და დასრულება რეგულირდება საქართველოს განათლებისა და მეცნიერების მინისტრის 2019 წლის 12 დეკემბრის №235/ნ ბრძანებით დამტკიცებული კონკურსის დებულების მე-14 მუხლით განსაზღვრული წესებით და საგრანტო ხელშეკრულებით.

**მუხლი 11. დამატებითი მოთხოვნები გრანტის მიმღებთა მიმართ**

1. საგრანტო პროექტის ფარგლებში განხორციელებული კვლევის შედეგების ამსახველ პუბლიკაციებში (სტატია, მონოგრაფია, საკონფერენციო აბსტრაქტი და ა.შ) (ასეთის არსებობის შემთხვევაში) სავალდებულოა, მითითებული იყოს, რომ კვლევა განხორციელდა „შოთა რუსთაველის საქართველოს ეროვნული სამეცნიერო ფონდის მხარდაჭერით [გრანტის ნომერი ...]“ / „This work was supported by Shota Rustaveli National Science Foundation of Georgia (SRNSFG) [grant number …]“.
2. საგრანტო პროექტის ფარგლებში შექმნილ ვიზუალურ პროდუქციაზე (ნაბეჭდ, ფოტო, აუდიო, ვიდეო, ელექტრონულ პროდუქციაზე და ვებგვერდზე) სავალდებულოა განთავსდეს შოთა რუსთაველის საქართველოს ეროვნული სამეცნიერო ფონდის ლოგო და მითითებული იყოს, რომ საგრანტო პროექტი განხორციელდა “შოთა რუსთაველის საქართველოს ეროვნული სამეცნიერო ფონდის მხარდაჭერით”.
3. ფონდი უფლებამოსილია გრანტის მიმღებთა მიერ წარდგენილი პროექტის აბსტრაქტი, პროგრამული ანგარიშები და ბეჭდვითი ან/და ვიზუალური მასალები გამოიყენოს საკუთარი საქმიანობის ანგარიშში, ბეჭდვით და ელექტრონულ გამოცემებში, განათავსოს ფონდის ვებგვერდზე.
4. გრანტის მიმღები ვალდებულია, კვლევითი ვიზიტის დასრულებისა და საქართველოში დაბრუნების შემდეგ (საგრანტო ხელშეკრულებით გათვალისწინებული ვადების დაცვით) შესაბამის უნივერსიტეტში/დაწესებულებაში ჩაატაროს პრეზენტაცია კვლევითი ვიზიტის ფარგლებში განხორციელებული აქტივობებისა და მიღებული შედეგების შესახებ და ფონდში წარმოადგინოს აღნიშნული ღონისძების ამსახველი მასალები.